text: Estampació manual i collage. Temàtica els Reis d'orient i els seus vestits - Carrau Blau
  4 de desembre de 2020 | Festes, Petit Carrau, Tècniques i materials
  Aquesta activitat, donades les circumstancies de la pandèmia, s'havia de fer a distància, però finalment amb un canvi de mesures, es va poder fer al Carrau.
  Amb aquesta activitat, aprendreu a fer estampats amb materials molt senzills, un estampat és un dibuix que es repeteix cada vegada més o menys igual. Els artistes dissenyadors són els que inventen aquests dibuixos, que posteriorment la indústria en farà robes estampades.
  Avui, teniu l'ocasió d'inventar cadascú el seu disseny i aplicar-los en un collage sobre les robes dels Reis Mags d'Orient.
  Explicació general sobre el procés de realització:
  Visualitzar imatge sobre els vestuaris dels reis d'Orient, tant de l'època antiga com l'actual:
  Estampació sobre paper:
  Mitjançant diferents materials (taps de suro, patata, etc), realitzareu estampacions sobre paper blanc o de colors, repetint el mateix motiu en tot el paper dina 4.
  Una vegada seca l'estampació si pot afegir purpurina d'or i plata. A continuació, en una cartolina dina 3 es fa el dibuix d'un rei i es fan servir els estampats retallant els trossets que ens interessen per realitzar el collage en el vestuari d'un rei d'Orient.
  paper blanc o si pot ser de colors per fer l'estampació, carolina dina 3 per fer el collage del rei tot sencer, pintures dels colors que tingueu, plat per la pintura, retoladors, pega de barra, estisores taps de suro, taps d'ampolles de plàstic, pinta o forquilla, bastonets per les orelles, i qui tingui retoladors d'or i plata i blancs també ho pot fer servir. Petit Carrau:
  Corona de rei:
  Vosaltres primer fareu molts estampats al vostre gust amb la patata, la pinta o una forquilla, el tap de suro el tap d'una ampolla d'aigua etc. podeu posar-hi purpurines d'or i plata. Gaudiu molt fent servir molts papers! A continuació amb l'ajuda d'un adult, feu junts la forma d'una corona i ompliu-la amb els trossets dels estampats retallats amb els dits per vosaltres. Tingueu en compte que la imaginació de cadascú pot adornar la corona com vulgui.
  Dibuixeu en carolina gran els reis d'Orinet, un o els tres, i decoreu-los amb el collage dels trossets d'estampat que més us hagin agradat.
  Quan feu els reis, fixeu-vos en els plecs de les robes, com estan col·locades les decoracions en la roba, l'expressivitat de les cares, el gest de les mans, etc. A part dels materials que us hem demanat, ho podeu ampliar amb d'altres (tinta, aquarel·les per les cares, ceres pel fons, pastels, fils blancs o rossos per les barbes, decoracions que imitin joies pel torbant del rei negre, etc).